O gaură a apărut pe sânul drept al statuii care o reprezintă pe tânăra eroină a lui Shakespeare, a informat joi ziarul L'Arena.
Statuia este amplasată în curtea Casei Julietei din Verona, una dintre cele mai romantice destinaţii din Italia.
Este pentru a doua oară când atingerile vizitatorilor deteriorează statuia în mărime naturală. În 2014, statuia originală din 1972 a fost înlocuită, deoarece se uzase din cauza numeroaselor atingeri.